title: Kabupatén Badung
text: Kabupatén Badung (aksara Bali: ᬩᬤᬸᬂ) inggih punika silih tunggil kabupatén ring propinsi Bali. Wawengkon kabupatén puniki linggahnyané 420,09 km². Kabupatén Badung mawates sareng Kabupatén Buléléng ring sisi kaja, Tabanan ring sisi kauh. Samudera Hinda ring sisi kelod. Kabupatén Bangli, Gianyar miwah Kota Dénpasar ring sisi kangin. Katah genah wisata ring Kabupatén Badung sané ngulangunin yéning kalalinin, minakadi pasisi Kuta, pasisi Dreamland, pasisi Batubalong, genah perkemahan Dukuh sané pinaka paninggalan saking Krajan Mengwi miwah akéh sané lianan.